Document ID: 31997D0038

ΑΠΟΦΑΣΗ ΤΗΣ ΕΠΙΤΡΟΠΗΣ της 18ης Δεκεμβρίου 1996 με την οποία καθορίζονται οι ειδικοί υγειονομικοί όροι που αφορούν τις εισαγωγές προϊόντων αυγών που προορίζονται για ανθρώπινη κατανάλωση (Κείμενο που παρουσιάζει ενδιαφέρον για τον ΕΟΧ) (97/38/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 92/118/ΕΟΚ του Συμβουλίου, της 17ης Δεκεμβρίου 1992, περί καθορισμού των όρων υγειονομικού ελέγχου και των υγειονομικών όρων που διέπουν τις συναλλαγές και τις εισαγωγές στην Κοινότητα προϊόντων τα οποία δεν υπόκεινται, όσον αφορά τους προαναφερόμενους όρους, στις ειδικές κοινοτικές ρυθμίσεις που αναφέρονται στο παράρτημα Α κεφάλαιο Ι της οδηγίας 89/662/ΕΟΚ και, όσον αφορά τα παθογόνα, της οδηγίας 90/425/ΕΟΚ (1), όπως τροποποιήθηκε τελευταία από την απόφαση 96/405/ΕΚ της Επιτροπής (2), και ιδίως το παράρτημα ΙΙ κεφάλαιο 2 πρώτη περίπτωση,
την οδηγία 89/437/ΕΟΚ του Συμβουλίου, της 20ής Ιουνίου 1989, όσον αφορά τα υγειονομικά προβλήματα και τα προβλήματα υγείας που έχουν σχέση με την παραγωγή και τη διάθεση στην αγορά των προϊόντων αυγών (3), όπως τροποποιήθηκε τελευταία από την οδηγία 96/23/ΕΚ (4), και ιδίως το άρθρο 11 παράγραφος 4,
Εκτιμώντας:
ότι οι γενικές διατάξεις που εφαρμόζονται κατά τις εισαγωγές στην Κοινότητα έχουν ήδη καθοριστεί στο κεφάλαιο ΙΙΙ της οδηγίας 92/118/ΕΟΚ 7 ότι πρέπει, ωστόσο, να προσδιοριστούν οι ειδικοί όροι δημόσιας υγείας για την εισαγωγή των προϊόντων αυγών 7 ότι οι όροι αυτοί πρέπει να είναι τουλάχιστον ισότιμοι με αυτούς που ισχύουν για τη διάθεση στην αγορά 7
ότι, σε πρώτο στάδιο, πρέπει να καθοριστεί το υπόδειγμα του πιστοποιητικού καταλληλότητας που συνοδεύει τα προϊόντα αυγών κατά την εισαγωγή τους 7 ότι ο κοινοτικός κατάλογος των εγκαταστάσεων των τρίτων χωρών, και οι εγκεκριμένοι σε κοινοτική κλίμακα μέθοδοι επεξεργασίας, θα καθοριστούν μεταγενέστερα 7 ότι, εν αναμονή των αποφάσεων αυτών, εναπόκειται στην αρμόδια αρχή του ενδιαφερομένου τρίτου κράτους μέλους να πιστοποιήσει ότι τα προϊόντα αυγών προέρχονται από εγκεκριμένη εγκατάσταση και έχουν υποβληθεί σε επεξεργασία, ώστε να ανταποκρίνονται, μεταξύ άλλων, στις αναλυτικές προδιαγραφές που προβλέπονται στο κεφάλαιο VI του παραρτήματος της οδηγίας 89/437/ΕΟΚ 7
ότι, επιπροσθέτως, όπου είναι δυνατή η αποδοχή όρων που παρέχουν ισοδύναμες εγγυήσεις, μια τρίτη χώρα μπορεί να υποβάλει στην Επιτροπή πρόταση έγκρισης αποδοχής των όρων 7
ότι οι όροι που προβλέπονται στην παρούσα απόφαση είναι σύμφωνοι με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η παρούσα κατάσταση καθορίζει τους ειδικούς όρους δημόσιας υγείας για τις εισαγωγές προϊόντων αυγών που προορίζονται για άμεση ανθρώπινη κατανάλωση, καθώς και για παρασκευή τροφίμων.
Άρθρο 2
Για τους σκοπούς της παρούσας απόφασης, εφαρμόζονται οι ορισμοί που περιλαμβάνονται στο άρθρο 2 της οδηγίας 89/437/ΕΟΚ.
Άρθρο 3
Η εισαγωγή προϊόντων αυγών υπόκειται στους ακόλουθους όρους:
1. έχουν ληφθεί από αυγά κότας, πάπιας, χήνας, γαλοπούλας, φραγκόκοτας ή ορτυκιού 7 αποκλείεται η περίπτωση μειγμάτων διαφορετικών ζωικών ειδών 7
2. υποβλήθηκαν σε επεξεργασία και παρασκευάστηκαν σε μία από τις επιχειρήσεις που είναι εγκεκριμένες από την αρμόδια αρχή και πληρούν τους όρους οι οποίοι ορίζονται στα κεφάλαια Ι και ΙΙ του παραρτήματος της οδηγίας 89/437/ΕΟΚ 7
3. κατά την παρασκευή τους τηρήθηκαν οι υγειονομικοί όροι που προβλέπονται στα κεφάλαια ΙΙΙ και V του παραρτήματος της οδηγίας 89/437/ΕΟΚ 7 παρασκευάσθηκαν από αυγά που ανταποκρίνονται στους όρους που προβλέπονται στο κεφάλαιο ΙV του παραρτήματος της εν λόγω οδηγίας. 7
4. έχουν υποβληθεί σε επεξεργασία βάσει μεθόδου η οποία είναι εγκεκριμένη σε κοινοτικό επίπεδο και ανταποκρίνονται, μεταξύ άλλων, στις αναλυτικές προδιαγραφές που προβλέπονται στο κεφάλαιο VΙ του παραρτήματος της οδηγίας 89/437/ΕΟΚ 7
5. ανταποκρίνονται στις αναλυτικές προδιαγραφές που προβλέπονται στο κεφάλαιο VΙ του παραρτήματος της οδηγίας 89/437/ΕΟΚ 7
6. έχουν υποβληθεί σε υγειονομικό έλεγχο σύμφωνα με το κεφάλαιο VΙΙ του παραρτήματος της οδηγίας 89/437/ΕΟΚ 7
7. έχουν συσκευασθεί σύμφωνα με το κεφάλαιο VΙΙΙ του παραρτήματος της οδηγίας 89/437/ΕΟΚ 7
8. κατά την αποθήκευση και τη μεταφορά τους επληρούντο οι όροι που προβλέπονται στα κεφάλαια ΙΧ και Χ του παραρτήματος της οδηγίας 89/437/ΕΟΚ 7
9. ανταποκρίνονται στις εν ισχύει κοινοτικές προδιαγραφές όσον αφορά τα κατάλοιπα βλαβερών ουσιών ή ουσιών οι οποίες υπάρχει κίνδυνος να αλλοιώσουν τα οργανοληπτικά χαρακτηριστικά ή να καταστήσουν, ενδεχομένως, την κατανάλωση των προϊόντων αυτών επικίνδυνη ή επιβλαβή για την ανθρώπινη υγεία.
Άρθρο 4
Κάθε αποστολή προϊόντων αυγών πρέπει να συνοδεύεται από το πρωτότυπο πιστοποιητικού καταλληλότητας με αύξοντα αριθμό, το οποίο πρέπει να είναι δεόντως συμπληρωμένο, υπογεγραμμένο, να φέρει ημερομηνία και να αποτελείται από ένα μόνο φύλλο, σύμφωνα με το υπόδειγμα το οποίο παρατίθεται υπό μορφή παραρτήματος.
Άρθρο 5
Το πιστοποιητικό συντάσσεται σε μία τουλάχιστον από τις επίσημες γλώσσες της χώρας εισαγωγής στην Κοινότητα.
Άρθρο 6
Η παρούσα απόφαση εφαρμόζεται από την 1η Ιανουαρίου 1997.
Άρθρο 7
Η παρούσα απόφαση απευθύνεται στα κράτη μέλη.
Βρυξέλλες, 18 Δεκεμβρίου 1996.

Labels: 0
3
17